
Utangulizi: 


Sifa zote zinamstahiki Mwenyezi Mungu ambaye amewaneemesha waja 
wake kwa kuvvaletea misimu ya kheri ili iwe ni sababu ya kufutiwa madhambi yao 
na awalipe kutokana na mema yao, namshukuru Mwenyezi Mungu Mtukufu na 
kumsifu kwa muwafikisha anayemtaka katika waja wake kwa kuyatumia masiku 
haya kwa kumtii na kumogopa, na akajaalia wengine katika waja wake ni wenye 
kuzipoteza siku hizo. 


Nakiri kwa moya na kutamka kwa ulimi ya kwamba hapana Mola apasae 
kuabudiwa kwa haki isipokua Mwenyezi Mungu mmoja hana mshirika katika 
Uungu wake, na nina kiri kwa moya na kutamka kwa ulimi ya kwamba Muhammad 
ni mja wake na mjumbe wake, rehma na amani za Mwenyezi Mungu ziwe juu yake 
pamoja na familia yake na Maswahaba wake na wote watakao mfuata kwa wema 
mpaka siku ya mwisho. 


Amma baad. 


UBORA WA MASIKU KUMI 


Hakika miongoni mwa fadhila za Mwenyezi Mungu mtukufu na neema zake 
juu ya waja wake amewaandalia misimu na masiku yaliyo bora ili iwe ni mavuno 
kwa wenye kufanya yaliyo mema, na ni uwanja wa kushindana katika kheri kwa 
wale wenye kutaka kushindana, na miongoni mwa misimu hiyo na iliyo bora zaidi 
ni ile ambayo ameithibitisha Mtume Muhammad (s.a.w), ya kwamba masiku bora 
kushinda yote katika masiku ya duniani ni siku kumi za mwanzo katika mwezi wa 
Dhul-hijja. 

Kutoka kwa Abdillahi bin Abbas (r.a) kutoka kwa Mtume (s.a.w) amsema: 


((Hakuna masiku ambayo ni bora kufanya matendo mema ndani yake kuliko 
masiku haya)). 


Yaani: Masiku kumi. Wakasema Maswahaba: Ewe Mtume wa Mwenyezi 
Mungu hata jihadi katika njia ya Mwenyezi Mungu?! Akasema: (Hata jihadi katika 
njia ya Mwenyezi Mungu!! Isipokua mtu ametoka kwa nafsi yake na mali yake na 
hakurejea na chochote)). 


Kaipokea Hadithi hii Imamu Bukhari na Ahmad na Abudaud na tamshi ni la 
kwake, na Tirmidhi na Ibn Maaja. 

Ni hakika kabisa hizi ni siku zenye baraka, Mwenyezi Mungu Mtukufu 
kaziapia, na kula kiapo katika jambo ni dalili ya umuhimu wa jambo hilo na 
utukufu wake , 


Amesema Mwenyezi Mungu Mtukufu: { Naapa kwa alfajiri. Na kwa masiku 
kumi}. Suratul Fajri (1-2.( 


Amesema Abdillahi bin Abbas (r.a) na wengi katika wanachuoni 
waliotangulia na wa sasa: Kwa hakika ni siku kumi katika mwezi wa dhul-hijja. 
Kasema Ibn Kathir na ndio sahihi. 


Na Mtume (s.a.w) kwa hakika amehimiza kufanya matendo mema katika 
masiku hayo kutokana na ubora wake na utukufu wake, na ubora wa zama hizo kwa 
watu wa dunia nzima, na ubora wa sehemu pia-hii ni maalum kwa mahujaji wa 
nyumba ya Mwenyezi Mungu Tukufu na kwasababu ndani yake kuna siku ya Arafa 
na siku ya kuchinja na ibada ya hijja kwa uyumla. 


Amesema Al-hafidh ibn Hajar katika fat-hulbar: Na linalo dhihirika na 
kutukuzwa masiku haya kumi katika mwezi wa dhul-hijja ni kwasababu ya 
kukusanyika ndani yake ibada kubwa kubwa nazo ni: Swala, funga, sadaka na hijja. 
Na mambo haya hayapatikani katika masiku mengine. 


Kaulizwa Sheikhul-islam ibn Taymia (r.h) kuhusu siku kumi za dhul-hijja na 
mausiku kumi ya mwisho katika mwezi mtukufu wa Ramadhan ni kipi bora? 
Akajibu: (Masiku kumi ya dhul-hijja ni bora kuliko masiku kumi ya mwezi wa 
Ramadhan, na mausiku kumi ya mwezi mtukufu wa Ramadhan ni bora mausiku 
kumi ya dhul-hijja. 


Kwasababu hiyo hakuna tatizo kwa wema walio tangulia kuyatumia masiku 
hayo kwa kufanya matendo mema. 


Kwa hakika alikua Said ibn Jubeyr (r.h) na ndiye aliyepokea Hadithi ya Ibn 
Abbas (r.a) iliyo tangulia: (Pindi yanapoingia masiku kumi anajitahidi sana katika 
ibada mpaka wengine wanashindwa kumuiga). Kapokea maneno haya Imamu 
Da'ramy kwa upokezi mzuri. 


Ndugu yangu Muislam: Kwa hakika kuyafikia masikia masiku haya ya hijja 
ni neema kubwa miongoni mwa neema za Mwenyezi Mungu Mtukufu juu ya mja 
wake, wanayatukuza masiku haya na kuyaheshim watu wema kwa kujipinda katika 
ibada, na kwa hakika ni lazima kwa Muislam kuwa na hisia na neema hii na 
kuitumia fursa hii kwa kujihimiza sana katika masiku haya na kupambana na nafsi 
yake katika kufanya mema. 


Amesema Abu'Othman Nahdy (r.h) kutoka kwa wema walio tangulia: 
(Walikuwa wanayatukuza makumi matatu: Kumi la mwisho katika mwezi mtukufu 
wa Ramadhan, na kumi la mwanzo katika mwezi wa Dhul-hijja, na kumi la 
mwanzo katika mwezi wa Muharram). 


Na kwa hakika miongoni mwa fadhila za Mwenyezi Mungu juu ya waja 
wake ni kuwepo kwa njia nyingi za kheri na kuwekwa njia mbali mbali za kumtii 

Menyezi Mungu ili Muislam azidi kuwa na uchsngamfu katika ibada na abaki ~~ 
katika hali ya kufanya ibada na kumtii Mola wake. 


MIONGONI MWA MATENDO YA SUNNA KATIKA MASIKU KUMI 
YA DHUL-HIJJA 


1-Punga: 


Ni sunna afunge siku ya tisa katika mvvezi wa dhul-hijja, kwasababu Mtume 
(s.a.w) amehimiza matendo mema ndani yake, na funga ni miongoni mwa matendo 
mema, na kwa hakıka yamepokelevva yanayo julisha kufunga kwake kvva Hadithi 
ya Hunayda ibn Khalid kutoka kvva mke wake amesema: Nimehadithiwa na baadhi 
ya wakeze Mtume (s.a.w): ((Ya kwamba Mtume (s.a.w) alikua anafunga Ashura’ na 
siku ya tisa katika mwezi wa dhul-hijja na siku tatu katika kila mwezi...)). 


Kapokea Hadithi hii Imamu Ahmad na Abudaud na Nnasai na akaisahihisha 
Sheikh Albany (r.h.( 


Na alikua Abdillahi bin Omar (r.a) akizifunga siku hizo, vilevile Mujahid na 
wasiokua hao miongoni mwa wana chuoni. Na wana chuoni walio wengi 
wanazungumzia juu ya ufungaji wake. 


Kwasababu hiyo amesema Imamu Nnawawy (r.h): (Kufunga siku hizo 
imependekezwa mapendekezo makubwa). 


Lakini yanayo fanywa na baadhi ya waumini wa kiislam kufunga kwao siku 
tatu katika mwezi wa dhul-hijja, wakikusudia siku ya saba ya nane na ya tisa, 
mpangilio kama huu hauna asili wala dalili yoyote. 


2-Takbıra na Tahlılı: 
Wanadhihirisha wanaume, na wanawake kwa sauti ya chini. 


Kutoka kwa Abdallah bin Omar (r.a) kutoka kwa Mtume (s.a.w) amesema: 
((Hakuna siku zenye ubora mbele ya Mwenyezi Mungu na matendo mema 
kufanywa ndanı yake kama masiku kumi haya, zidisheni ndani yake kwa kusema la 
Ilaha illa LLah, Allahu akbar na Alhamdu liLLah)). Kapokea Hadithi hi Imamu 
Ahamad na Tvvabrany na Abuu Avvana. 


Amesema Imamu Bukhari (r.h): (Alikua Omar (r.a) akıtoa takbıra katika 
hema lake Mina wanamsikia waliopo msikitini na wao wanatoa takbira na watu wa 
sokoni wanatoa takbira hadi Mina yote inasikika takbira. 


Na alikua Abdallah bin Omar (r.a) akileta takbira Mina katika masiku hayo 
na baada ya swala na anapokua kitandani na kwenye hema lake na katika vikao 
vyake na anapokua anatembea barabaranı kwa masiku yote hayo). 


TAKBIRA ZIPO AINA MBILI: 

1-Takbira isiyokuwa na kikomo. 
2-Takbira yenye kikomo. 


Takbira isiyo na kikomo: Huletwa wakati wowote kuanzia siku ya kwanza 
mpaka siku ya mwisho ya tashriq (tarehe 13). 


Na takbira yenye kikomo: Huletwa baada ya swala kuanzia alfajiri ya siku ya 
Arafa kwa asiyekuwa Hajj mpaka siku ya mwisho ya mwisho ya tashrig (tarehe 
13). 


Lakini yule aliyopo katika ibada ya Hijja ataanza kuleta takbira baada ya 
kutupa mawe siku ya Idd. 


Kwa hakika yamethibiti mambo hayo kwa makubaliano ya wana chuoni na 
vitendo vya Maswahaba (r.a). 


MATAMSHI YA TAKBIRA 
1-Allahu akbar, Allahu akbar, Allahu akbar kabira. 


2-Allahu akbar, Allahu akbar, la' Ilaha illa LLahu wa LLahu akbar, Allahu 
akbar wa liLlahil-hamd. 


3-Allahu akbar, Allahu akbar, Allahu akbar, la" Ilaha illa Llahu wa Llahu 
akbar, Allahu akbar, Allahu akbar wa lillahıl-hamd. 


Amesema katika Subuli ssalam: Na katika sheria kuna namna nyingi na 
mapendekezo mengi kutoka kwa Maimamu nayo hujulisha ya kwamba kuna upana 
katika mambo haya, na ukiiangalia Aya huonyesha hivo. 


Ni juu yetu sisi Waislam kuhuisha sunna hizi zilizo achwa katika masiku 
haya, inakaribia kusahaulika hata kwa watu wema tofauti na walivyokuwa wema 
walio tangulia, takbira ziletwe misikitini, majumbani, sokoni, barabaranı na 
kuwakumbusha watu wa nyumbani na kuwazoesha watoto hali hiyo. 


KUJIKURUBISHA KWA MWENYEZI MUNGU MTUKUFU KWA 
KUCHINJA UDHUHTYA: 


Nayo ni sunna yenye mkazo kwa kauli iliyokua sahihi ya wana chuoni, na 
inakua ni sunna yenye mkazo kwa yule mwenye uwezo na wasaa wa mali, lakini 
siyo wajibu, na hakuna tatizo mtu akikopa atakapokua na uwezo wa kulipa, inafaa 
kwa Mwislam mwenye uwezo asipuuzie jambo hili, kwa kauli ya Anasi (r.a): 
(Amechinja Mtume (s.a.w) kwenye udhuhiya kondoo wawili walioshiba wenye 
mapembe amewachinja kwa mkono wake na akasema Bismi LLahi Allahu akbar na 
akaweka miguu yake karibu na shingo lake). Amepokea Hadithi hii Imamu Bukhari 
na Muslim. 


Anasema Abdallah bin Omar (r.a): (Ameishi Mtume (s.a.w) katika mji wa 
Madina kwa mda wa miaka kumi akichinja mnyama wa udhuhiya). Kapokea 
Hadithi hii Imamu Ahmad na Tirmidhy. 


Na amesema ibnul-Oayyim (r.h): (Na hakuwa Mtume (s.a.w) akiacha 
kuchinja mnyama wa udhuhiya. 

Mwenyezi Mungu kwa kuchinja kichinjwa kwa jina lake peke yake asiyekua na 
mshirika, na kuhuisha sunna ya Baba yetu Ibrahim (a.s), na kumuiga Nabi 
Muhammad (s.a.w), na ndani yake kuna kuwawezesha watu wa nyumbani na 
mafakiri na masikini siku ya Idd, na ndani kuna hikma kubwa hazijifichi kwa kila 
mwenye muono. 


TAHADHARI MUHIMU: 


Yanapoingia masiku kumi ya mwanzo katika mwezi wa dhul-hijja, ni haramu 
kwa anaye kusudia kuchinja kunyoa nywele zake au kukata kucha zake au kunyoa 
chochote katika mwili wake mpaka atakapo chinja siku ya Idd, na akinuia kuchinja 
katikati ya masiku hayo atajizuia mara tu baada ya kuweka nia na hapatokua na 
tatizo juu yake ikiwa ametangulia kunyoa nywele au kukata kucha kabla ya nia. 


Na hilo ni kama alivyopokea Imamu Muslim katika Swhihi yake kutoka kwa 
Ummu Salama (r.a) ya kwamba Mtume (s.a.w) amesema: (Mtakapouona mwezi 
mwandamo wa dhul-hiya na akakusudia mmoja wenu kuchinja, basi ajizuie na 
kukata nywele zake na kucha zake). Kapokea Hadithi 111 Imamu Muslim. 


Na katika upokezi mwingine wa kwake: (Asikate nywele yeyote na wala 
asikate kucha). 


Na hikma katika makatazo haya: Ili abaki na viungo vyote kamili iwe ni 
sababu ya kuachwa huru na moto, na pamesemwa: İli ajifananishe na aliye kusudia 
Hijja. kayasema maneno haya Imamu Nnawawy katika sharhi sahihi Muslim. 


FAIDA: 


Katazo hili ni maalum kwa yule atakae chinja, haliwahusu watakao chinjiwa 
wakiwemo wake, watoto hawahusiki na katazo hili; kwa sababu Mtume (s.a.w) 
akuwa akichinja kwa ajili ya watu wa nyumbani kwake na haikupokelewa kutoka 
kwake kwamba aliwaamrisha wajizule, vilevile atakae muwakilisha mtu kwa 
hakika siyo haramu juu yake kunyoa nywele au kukata kucha isipokua itakuwa ni 
kwa yule aliyewakilishwa, vilevile yule atakae simamia wasia kwa hakika yeye 
hajizuii, na atakaye kata kucha zake au kunyoa chochote katika mwili wake atakua 
katika udhuru; hakuna chochote juu yake atakua katika hukumu ya waliosahau, na 
yule atakayekua na nywele lakini zinamuudhi au kucha akizinyoa au kuzikata 
hakuna tatizo, ama yule atakae kusudia kunyoa nywele au kukata kucha atapata 
dhambi na hakuna kafara juu yake inatakiwa atubie na kuomba msamaha kwa 
Mwenyezi Mungu. 


Na yeyote atakaekuwa katika Miigat na anakusudia kufanya ibada ya Hijja 
au Umra na akiwa na nia ya kuchinja kwa hakika asinyoe chochote katika nywele 
zake wala kukata kucha zake, lakini wakati wa kumaliza ibada ya Hijja au Umra 
atapunguza nywele zake tu kwasababu ni ibada katika ibada za Umra. 


İsİGMHOUSE e com 






MASIKU KUMI BORA KATIKA pe 
MWEZI WA DHUL-HIJJA 


KUZIDISHA MATENDO MEMA KWA UJUMLA: 


Kwasababu matendo mema ni yenye kupendwa zaidi na Mwenyezi Mungu 
Mtukufu kwa wakati wowote na zama zozote, na yanakua na uzito sana masiku 
haya yenye Baraka, kama alivyosema Mtume wa Mwenyezi Mungu (s.a.w): 


((Hakuna masiku ambayo ni bora kufanya matendo mema ndani yake kuliko 
masiku haya...)), 


Na hili linaonyesha ubora wa matendo mema ndani yake na ukubwa wa 
malipo yake, ni juu ya Muislam autumie muda wake katika masiku haya kumi kwa 
kuzidisha kufanya yaliyo mazuri kwa kusoma Our-ani na kumtaja sana Mwenyezi 
Mungu na kuzidisha dua na kutoa sadaka na kuwafanyia wema wazazi wawili na 
kuunga udugu na kuamrisha mema na kukataza mabaya na yasiyokua hayo katika 
njia za kheri. 


NA MIONGONI MWA MATENDO MEMA: 


Swala: Ni bora zaidi kuwahi katika swala za faradhi na kukpupia katika safu 
za mbele na kuzidisha swala za sunna, kwasababu hayo ni miongoni mwa yanayo 
mkurubisha mja kwa Mwenyezi Mungu. 


Kutoka kwa Abdullahi bin Masuud (r.a) amesema: Nilisema ewe Mtume wa 
Mwenyezi Mungu ni matendo gani yaliyo bora? Akasema: (Swala kwa wakati 
wake), nikasema kisha nini? Akasema: (Kuwatendea wema wazazi wawili), 
nikasema kisha nini? Akasema: (Jihadi katika njia ya Mwenyezi Mungu). Kaipokea 
Hadithi hu Imamu Bukharin a Muslim. 


Na kutoka kwa Thaubani (r.a) amesema: Nilimsikia Mtume (s.a.w) akisema: 
(Zidisha sana kusujudu kwa ajili ya Allah, kwa hakika wewe huwezi kusujudu sijda 
yoyote kwa ajili ya Mwenyezi Mungu isipokua Mwenyezi Mungu atakupandisha 
daraja kwa sijda hiyo, na atakufutia madhambi kwa sababu hiyo). Kaipokea Hadithi 
hii Imamu Muslim. 


SIKU YA ARAFA: 


Nayo ni katika masiku bora matukufu; kwasababu ni siku ya kusamehewa 
madhambi na kufutiwa makosa, nayo ni siku ya Idd kwa watu waliosimama katika 
viwanja vya Arafa, na ni sunna kufunga kwa watu wasiokua kuwa katika viwanja 
vya Arafa. 


Nayo ni siku iliyo kamilishwa dini na kutimizwa neema juu ya umma huu, 
hawahitaji dini nyingine tofauti na hii, na kwasababu hiyo amejaalia Mwenyezi 
Mungu Mtukufu kuwa ndio hitimisho ya dini zote, haitokubaliwa kwa yeyote dini 
tofauti na hii. 


Kutoka kwa Omar (r.a) ya kwamba bwana mmoja miongoni mwa mayahudi 
amesema: Ewe Amiril-muuminina Aya katika kitabu chenu mnaisoma laiti 
tungelijua sisi mayahudi zama iliposhuka tungelifanya siku hiyo kuwa ni sikukuu, 
akasema: Aya gani hiyo? Akasema: {Leo nimekukamilishieni dini yenu, na 
nimekutimizieni neema yangu, na nimekupendeleeni Uislam uwe ndiyo dini}. 
(Suratul-Maida 3). 

Akasema Omar (r.a): Tunaijua siku na sehem iliposhuka Aya hiyo kwa 
Mtume (s.a.w) alikua amesimama katika uwanja wa Arafa siku ya ijumaa. Kapokea 
Hadithi hii Imamu Bukhari na Muslim. 


Na huyu bwana aliyemuuliza Omar (r.a) anaitwa Ka'bil-Ahbari, kama 
ilivyopokelewa katika upokezi wa Twabary, na ndani yake: Imeshuka Aya hiyo 
siku ya ijumaa na siku ya Arafa, na siku zote hizo mbili tunamshukuru Mwenyezi 
Mungu ni sikukuu kwetu. 


Na kutoka kwa Aisha (r.a) hakika Mtume (s.a.w) alisema: (Hakuna siku 
ambayo Mwenyezi Mungu anawaacha huru na moto waja wake zaidi kama siku ya 
Arafa, na hakika Mwenyezi Mungu anasogea kasha anajivuna mbele ya Malaika 
anasema: Nini wanataka waja wangu?) Amepokea Hadithi hii Imamu Muslim. 


Amesema ibn Abdul-barr: Na hi inaonyesha kwamba waja hao 
wamesamehewa kwasababu Mwenyezi Mungu hawezi kujivuna kwa waja wenye 
makosa ila baada ya kuwa wametubia na wamesamehewa. 


Kutoka kwa Abuu Hurayra (r.a) alisema: alisema Mtume (s.a.w): (Hakika 
Mwenyezi Mungu anajivuna kwa Malaika kwasababu ya watu waliopo katika 
viwanja vya Arafa kasha anasema kuwaambia Malaika: Tazameni waja wangu 
wamekuja wakiwa ni wenye mavumbi). Hadithi hii ameipokea Imamu Ahmad na 
ibn Khuzeyma kwa upokezi sahihi na ameisahihisha Albany. 


Hadithi hizi zinaonyesha ubora wa siku ya Arafa na siku ya Arafa ni katika 
masiku bora ambayo dua zinajibiwa ndani yake, na makosa yanasamehewa, ni juu 
ya kila Muislam afanye juhudi ya kutenda matendo mema na hasa katika siku hii 
kubwa afanye dhikri na aombe dua, asome Our-ani, aswali na atoe sadaka huenda 
akasamehewa na Mwenyezi Mungu na akaachwa huru kutokana na moto. 


Ametaja Ibn Rajab katika kitabu chake cha Allatwaifu kwamba kuachwa 
huru na moto ni kwa waislam wote duniani. 


Nijuu ya kila Muislam afanye pupa ya kufunga siku ya Arafa, hakika Mtume 
(s.a.w) ameihusisha na mambo mengi ya kheri, pale alipoitaja kuwa ni katika 
masiku ya mfungo tatu na akabainisha ubora mkubwa wa kufunga siku hiyo. 


Imepokelewa kutoka Abiy Oatada Al-answary (r.a): Hakika Mtume (s.a.w) 
aliulizwa kuhusu siku ya Arafa akasema: (Mwenye kufunga anasamehewa mwaka 
uliopita na mwaka ujao), ameipoke Hadithi hü Imamu Muslim. 


Na swaumu hii ni sunna kwa wasiokua Mahujaji, lakini kwa Mahujaji sio 
sunna kufunga na kutokufunga ni bora kwao kwa kumfuata Mtume (s.a.w) 
kwasababu Mtume (s.a.w) alisimama katika viwanja vya Arafa akiwa hajafunga. 


Kutoka kwa Ummul-Fadhil bintul Harith (r.a): (Hakika watu walitofautiana 
kwake kuhusu Mtume (s.a.w) wakasema baadhi ya watu: Mtume (s.a.w) amefunga. 
Wakasema wengine: Mtume (s.a.w) hajafunga. Akasema Ummul-Fadhil: 
Nikamtumia glasi ya maziwa akiwa amesimama juu ya mnyama wake katika 
viwanja vya Arafa akanywa). Ameipokea Hadithi hii Imamu Bukhari na Muslim. 

Na kwasababu mtu asiyefunga anakua na nguvu ya kuomba dua kuliko mtu 
aliyefunga hasa wakati wa joto kali. Na dua siku ya Arafa ina ubora mkubwa kuliko 
dua zingine, hakika Mtume (s.a.w) alisema: (Dua bora ni dua ya siku ya Arafa, na 
maneno bora niliyosema mimi na Mitume waliopita kabla yangu ni la" Taha illa 
LLahu wahdahu la" sharika lahu, lahul-mulku wa lahul-hamdu wa Huwa аја" kulli 
shay'in gadir). Hadithi hil ameipokea Imamu Maliki na Tirmidhy . 


Amesema ibn Abdil-Barr: Na katika hii kuna faida za kifghi: 
1-Dua ya siku ya Arafa ni bora kuliko dua za masiku mengine. 
2-Hakika siku Arafa ni bora kuliko masiku mengine. 

3-Dua ya siku ya Arafa ni yenye kujibiwa. 

4-Hakika dhikri iliyo bora ni kusema: 


(Ја Ilaha illa LLahu wahdahu la" sharika lahu, lahul-mulku wa lahul-hamdu 
wa Huwa ala" kulli shay'in gadir). 


Muislam afanye pupa kumuomba Mwenyezi Mungu katika siku hii tukufu ili 
aneemeke na fadhila za siku hiyo hali ya kuwa ni mwenye kutaraji kujibiwa na 
kukubaliwa, na anatakiwa aiombee nafsi yake na wazazi wake na watu wake na 
Uislam na Waislam, na pindi atakapo funga siku hiyo na akaomba dua wakati wa 
kufuturu basi ndio kukubaliwa kwa dua yake, kwani dua ya aliyefunga ni yenye 
kujibiwa. 

Ni juu ya kila Muislam azidishe kutoa shahada na kuwa na ikhlas katika 
matendo mema na awe ni mwenye kusadikisha, kwasababu hayo ndiyo asili ya dini 
ya Uislam ambayo aliichagua Mwenyezi Mungu kwa umma huu na akaikamilisha 
katika siku hii tukufu ya Arafa. 


KUTEKELEZA IBADA YA HIJJA NA UMRA 


Hakika mambo bora yanayofanywa katika masiku haya matukufu ni kuhiji 
katika nyumba ya Mwenyezi Mungu takatifu, yeyote atakaye afikishwa na 
Mwenyezi Mungu kuhiji katika nyumba yake tukufu inavyotakiwa basi atakua na 
fungu katika maneno ya Mtume (s.a.w): (Umra mpaka Umra nyingine ni yenye 
kufuta madhambi yaliyo baina yake, na Hjja iliyo takasika haina malipo isipokua ni 
pepo). Ameipokea Hadithi hii Imamu Bukhar na Muslim kutoka kwa Abuu Hurayra 
(r.a). 

Haya mambo bora na matendo bora jitahidini myapate na tahadharini na 
uvivu, lazima tufaham kwamba Mwenyezi Mungu ana nafahat (msukumo) katika 
katika siku hizi tukufu katika kufanya mambo ya kheri, basi tuitumie nafasi hii na 
tuzidishe kufanya matendo mema huenda Mwenyezi Mungu Mtukufu akatusamehe 
mapungufu yetu na makosa yetu. 


Fanya haraka ndugu yangu Muislam kuyatumia vizuri masiku haya bora na 
yenye Baraka kwa kutenda matendo mema na kujitahidi sana katika ibada, kwa 
hakika hakuna chenye thamani kilichobakia katika umri wako. 

Basi tubia kwa Mwenyezi Mungu kutokana na muda uliopoteza na ufahamu 
kwamba juhudi yako ya katika kufanya matendo mema katika masiku haya 
matukufu ndio kuikimbilia kheri na ndio dalili ya ucha Mungu, amesema 
Mwenyezi Mungu Mtukufu: (Ndio hivyo! Na anayetukuza ibada za Mwenyezi 
Mungu, basi hayo ni katika unyenyekevu wa moyo}. 

(Suratul-Hajj 32). 


Tunaomba Mwenyezi Mungu Mtukufu atuandalie mambo yetu uongofu na 
atuafikishe kufanya matendo yalito mema na atujaalie kuwa katika waja wake 
wenye ikhlas. Ameen!! 


Wabi LLahı Tawfiq. 

